Title: Doložka zlučiteľnosti návrhu vyhlášky s právom Európskej únie
Author: Dodo
Last saved by: Marián Kmeť
Company: SZU

Dôvodová správa
Všeobecná časť

Návrh nariadenia podrobnejšie upravuje požiadavky na zriaďovanie a prevádzku zariadení spoločného stravovania , ktorých rámcová úprava je obsiahnutá v návrhu zákona o verejnom zdravotníctve
V Slovenskej republike je v súčasnosti problematika, ktorá je obsiahnutá v návrhu nariadenia, upravená vo vyhláške Ministerstva zdravotníctva Slovenskej republiky . 214/2003 Z.z.  o požiadavkách na zariadenia spoločného stravovania čuverejnená.
Návrh nariadenia preberá doposiaľ platnú právnu úpravu a predkladá národné hygienické požiadavky na zariadenia spoločného stravovania, vrátane hygienických požiadaviek na výrobu, manipuláciu a podávanie pokrmov a nápojov v zariadeniach spoločného stravovania.
 Návrh nariadenia neupravuje požiadavky na jedálenské priestory v prílohe II, kapitole III a požiadavky uvedené v prílohe II, kapitolách V až XII podľa nariadenia (ES) Európskeho parlamentu a Rady č. 852/2004 z 29. apríla 2004 o hygiene výroby. 
Zariadenia spoločného stravovania majú vzhľadom na svoj charakter špecifické postavenie na úseku  starostlivosti o zdravú výživu obyvateľstva. V zariadeniach spoločného stravovania sa stravujú menšie i veľké skupiny obyvateľov, rôznej vekovej štruktúry a fyziologických zvláštností organizmu. Z toho dôvodu má zabezpečenie požiadaviek na zariadenia spoločného, najmä z hľadiska plnenia opatrení na predchádzanie prenosným ochoreniam nesmierny význam. 
Návrh nariadenia je v súlade s medzinárodnými zmluvami a inými medzinárodnými dokumentmi, ktorými je Slovenská republika viazaná, a v súlade s Ústavou Slovenskej republiky a  so zákonom, na vykonanie ktorého sa navrhuje.
Navrhovaná právna úprava nebude mať dopad na štátny rozpočet, rozpočty obcí a vyšších územných celkov.
Pretože návrh nariadenia nemá  finančný, ekonomický a environmentálny vplyv, ani vplyv na zamestnanosť, osobitné zhodnotenie finančných, ekonomických, environmentálnych vplyvov a vplyvov na zamestnanosť  nie je súčasťou materiálu .

Doložka zlučiteľnosti

návrhu nariadenia vlády s právom Európskych spoločenstiev a právom Európskej únie

1.	Navrhovateľ nariadenia: vláda Slovenskej republiky

2.	Názov návrhu nariadenia: Návrh nariadenia vlády Slovenskej republiky o podrobnostiach o požiadavkách na zariadenia spoločného stravovania

3.	Problematika návrhu nariadenia  
a)	nie je upravená v práve Európskych spoločenstiev,
b)	nie je upravená v práve Európskej únie,
c)	nie je upravená rozhodnutiami Súdneho dvora Európskych spoločenstiev alebo Súdu prvého stupňa.

Vzhľadom na vnútroštátny charakter navrhovaného právneho predpisu je bezpredmetné vyjadrovať sa k bodom 4., 5. a 6. doložky zlučiteľnosti.

Osobitná časť

K § 1
Vymedzuje sa predmet úpravy v súlade so splnomocňovacími ustanoveniami.

K § 2 
Vymedzuje základné hygienické požiadavky na stavebno – technické riešenie, priestororvé usporiadanie, vybavenie, vnútorné členenie a na prevádzku zariadení spoločného stravovania.

K § 3
Uvázda hygienické požiadavky na jednotlivé druhy skladov členené podľa teploty a relatívnej vlhkosti a na ich vybavenie.
 
K § 4
Uvádza požiadavky na podlahy, steny, stropy, okná, dvere priestov zariadenia spoločného stravovania z hľadiska materiálového vyhotovenia a čistiteľnosti

K § 5
Ustanovuje podmienky pre preberanie potravín počas nočného rozvoru v zriadeniach spoločného stravovania,  ako aj pre výdaj hotových pokrmov do transportných nádob a ich umývanie a skladovanie.

K § 6
Uvádza požiadavky na vybavenie zariadení spoločného stravovania prívodom teplej a studenej pitnej vody, umývadlami na umytie rúk pre stravníkov a na ich vybavenie šatňami pre zamestnacov, záchodmi pre zamestnancov a záchodmi pre stravníkov.

K § 7
Uvádza hygienické požiadavky na sklad organického odpadu v zariadení spoločného stravovania.

K § 8
Uvádza požiadavky na upratovanie a čistenie, vrátane označenie pracovných pomôcok a ich uskladnenia.

K § 9
Uvádza požiadavky na výrobu, prípravu a podávanie pokrmov a nápojov, so zvýraznením požiadaviek zdravotnej bezpečnosti spracúvaných potravín, na dodržiavanie zásad správnej výrobnej praxe, na manipuláciu s polotovarmi, rozpracovanými pokrmami a hotovými pokrmami, na  teplotný režim počas tepelnej prípravy pokrmov, na vylúčenie nežiadúcich vplyvov z technologických postupov pri príprave a podávaní pokrmov.

K § 10
Uvádza požiadavky na výživovú hodnotu pokrmov, s osobitným zreteľom na zostavu podávaných jedál v zriadeniach spoločného stravovania.

K § 11
Ustanovuje postup pri odbere vzoriek hotových pokrmov a ich uchovávanie ako aj vedenie dokumentácie o ododbratých vzorkách pokrmov.

K § 12 
Uvádza požiadavky na dodržiavanie osobnej hygieny a dodržiavanie hygienických požiadaviek zamestnancami zariadenia spoločného stravovania.

K § 13
Vyhlasuje nadobudnutie účinnosti nariadenia.